钦定古今图书集成/明伦汇编/交谊典/第069卷 > 春秋四传 > 《三年盟石门》
## 钦定古今图书集成/明伦汇编/交谊典/第069卷 > 春秋四传 > 《三年盟石门》

《春秋》：“冬，十有二月，齐侯、郑伯盟于石门。”

〈大全〉此外诸侯特相盟之始。程子曰：“天下无王，诸侯不守信义，数相盟誓，所以长乱也。故外诸侯盟，来告者则书之。”

《胡传》：“外盟会，常事也，何以书？在春秋之乱世，常事也，
于圣人之王法则非常也。有虞氏未施信于民而民
信，夏后氏未施敬于民而民敬，殷人作誓而民始畔，
周人作会而民始疑。子曰：‘大道之行与三代之英丘
未之逮也，而有志焉。诸侯会盟来告，则书而弗削者，
其诸以是为非常典，而有志于天下为公之世乎？故’”
凡书“盟”者，恶之也。